text: कैराना लोकसभा सीट पर आरएलडी से विपक्ष की संयुक्त उम्मीदवार तबस्सुम हसन बीजेपी प्रत्याशी मृगांका सिंह पर भारी पड़ी हैं. पश्चिमी उत्तर प्रदेश पूर्व प्रधानमंत्री चौधरी चरण सिंह के बेटे अजित सिंह के नेतृत्व वाली आरएलडी का गढ़ हुआ करता था. इस इलाके के जाट और मुस्लिम वोटों को एकजुट करके अजित सिंह कई बार सत्ता का स्वाद चख चुके हैं. लेकिन जब से इस गठजोड़ में दरार पड़ी, तब से आरएलडी के राजनीतिक भविष्य पर सवाल उठने लगे थे.